*Tämä artikkeli käsittelee keskushyökkääjää. Jääkiekkomaalivahti Arttu Ruotsalaisesta on eri artikkeli.*

**Arttu Jalmari Ruotsalainen** (s. 29. lokakuuta 1997 Oulu) on suomalainen jääkiekkoilija, joka pelaa Sveitsin National Leaguen HC Luganossa. Hän on pelipaikaltaan keskushyökkääjä, mutta Ruotsalainen osaa pelata myös laidassa. Hän on pelannut urallaan myös 35 NHL-ottelua Buffalo Sabresissa.

Ura
---

### Seuraura

Ruotsalainen on Oulun Kärppien kasvatti. Hän oli kaudella 2011–2012 seuran C-nuorten paras pistemies ja syöttäjä runkosarjassa tehoilla 24+35=59, joilla Ruotsalainen jakoi koko C-nuorten SM-sarjan pistepörssin neljännen sijan Tapparan Alex Olkinuoran kanssa. Kauden 2012–2013 hän pelasi pääosin Kärppien B-nuorissa, mutta Ruotsalainen vahvisti myös seuran C-nuoria ja hän voitti koko C-nuorten SM-sarjan kevään 2013 pudotuspelien pistepörssin tehoilla 12+15=27. Ruotsalainen voitti kauden päätteeksi C-nuorten Suomenmestaruuden. Kausi 2013–2014 päättyi A-nuorten SM-hopeaan.

Metallurg Novokuznetsk varasi Ruotsalaisen 47. pelaajana KHL:n varaustilaisuudessa 2014. Hän pelasi kauden 2014–2015 vielä Kärppien A-nuorissa, jonka jälkeen Ruotsalainen teki kesäkuussa 2015 2+1-vuotisen SM-liigasopimuksen Porin Ässien kanssa. Hän teki liigadebyyttinsä kauden 2015–2016 avauskierroksella 11. syyskuuta 2015 vieraissa paikallisvastustaja Rauman Lukkoa vastaan. Ruotsalainen merkittiin Ässien nelossentteriksi laidoilleen Juho Lammikko ja Joonas Huovinen. Hän sai ottelussa jääaikaa 9.14 minuuttia. Ruotsalaisen liigauran avausmaali syntyi 24. marraskuuta 2015 ylivoimalla Espoo Bluesia vastaan. Kaikkiaan hän teki tulokaskautensa aikana 51 runkosarjaottelussa tehot 5+5=10. Ruotsalainen pelasi ison osan kaudestaan vielä myös Ässien A-nuorissa, jossa hän teki 18 runkosarjaottelussa 32 tehopistettä. Ruotsalaisen piste per peli -keskiarvo 1.78 oli koko A-nuorten SM-liigan paras.

Kaudella 2016–2017 Ruotsalainen jäi Ässien SM-liigajoukkueessa varsin pieneen rooliin ja teki 34 runkosarja- ja yhdessä playoff-ottelussa vain yhden maalin. Hän vahvisti kauden aikana myös seuran A-nuoria, jossa Ruotsalainen voitti kauden päätteeksi SM-hopeaa.

Ruotsalainen siirtyi kaudeksi 2017–2018 vuoden mittaisella sopimuksella Tampereen Ilvekseen. Hänen vastuunsa kasvoi Ässät-kausista ja Ruotsalainen teki 60 runkosarjaottelussa tehot 9+11=20. Joulukuussa 2017 hän teki kaksivuotisen jatkosopimuksen Ilveksen kanssa. Lokakuussa 2018 Ruotsalaisen sopimusta pidennettiin jälleen kahdella vuodella kevääseen 2022 saakka.

Kaudella 2018–2019 Ruotsalainen teki läpimurtonsa SM-liigassa ja nousi Ilveksen ykkössentteriksi. Hän voitti joukkueen sisäisen piste- ja maalipörssin tehoilla 21+21=42. Ruotsalainen sijoittui koko SM-liigan maalipörssissä yhdeksänneksi. Hän teki liigauransa ensimmäisen kypärätempun 23. tammikuuta 2019 Helsingin IFK:ta vastaan. Ruotsalaisen ensimmäinen maali syntyi ylivoimalla, toinen Ilveksen tasoitettua ottelu ilman maalivahtia 5–5:een ja kolmas ratkaisi joukkueelle 6–5-jatkoaikavoiton ajassa 62.31. Mika Arvaja valitsi hänet ottelun Alumnien tähtien ykköstähdeksi. Pudotuspeleissä Ruotsalainen oli Ilveksen paras pistemies ja syöttäjä tehoilla 2+5=7. Yleisö äänesti hänet kauden aikana kahdesti OnePlus yleisön suosikiksi, sekä tammi- että helmikuussa 2019, jonka myötä Ruotsalainen voitti itselleen kaksi OnePlus 6T -älypuhelinta.

Toukokuussa 2019 NHL-varaamaton Ruotsalainen teki kolmivuotisen tulokassopimuksen Buffalo Sabresin kanssa. Hänen sopimuksessaan oli kuitenkin pykälä pelata kausi 2019–2020 vielä lainalla Ilveksessä, jos hänelle ei aukeaisi NHL-paikkaa harjoitusleirin päätteeksi. Lopulta hänen vahvistettiin palaavan lainalle Ilvekseen syyskuussa 2019. Ruotsalainen pelasi kauden aikana vain 44 runkosarjaottelua, mutta hän onnistui tekemään SM-liigan yhden kauden piste-ennätyksensä tehoilla 18+25=43, joilla hän oli Ilveksen toiseksi paras pistemies Eemeli Suomen jälkeen. 1. tammikuuta 2019 ottelussa Saimaan Palloa vastaan Ruotsalainen teki suomalaista jääkiekkohistoriaa tekemällä Ilveksen seurahistorian kymmenennentuhannen maalin (10 000.) pääsarjatasolla.

Elokuussa 2020 Buffalo Sabres lainasi Ruotsalaisen kaudeksi 2020–2021 toistaiseksi voimassa olleella sopimuksella Ilvekseen. Marraskuussa 2020 Ruotsalainen teki seitsemässä ottelussa tehot 7+5=12 ja hänet valittiin SM-liigan marraskuun kuukauden pelaajaksi. Ruotsalainen teki kaikkiaan 19 ottelussa tehot 16+11=27, joilla hän johti koko liigan piste- ja maalipörssiä, kunnes hänen lainasopimuksensa vahvistettiin päättyneeksi joulukuussa.

Tammikuun 2021 harjoitusleirin päätteeksi Sabres lähetti Ruotsalaisen AHL-joukkue Rochester Americansiin. Hän pelasi siellä alkukaudella piste per peli -tahdilla 13 runkosarjaottelua tehopistein 5+8=13, kunnes huhtikuussa hänet nostettiin Sabresin NHL-joukkueen varamiesten "taksiryhmään". Hänet nostettiin NHL-vahvuuteen 9. huhtikuuta 2021 pelattuun otteluun Washington Capitalsia vastaan. Ruotsalainen sai ottelussa jääaikaa 15.52 ja hän keräsi teholukeman –1. Ruotsalainen teki NHL-uransa avausmaalin seuraavassa ottelussaan 11. huhtikuuta 2021 vieraissa Philadelphia Flyersia vastaan. Hän pelasi Sabresin NHL-kokoonpanossa loppukauden ajan tehden kaikkiaan 17 runkosarjaottelussa tehot 5+1=6.

Syksyn 2021 harjoitusleirin päätteeksi Ruotsalainen otti paikan Buffalo Sabresin NHL-kauden 2021–2022 avauskokoonpanosta. Hän pelasi alkukaudella 16 ottelua tehopistein 2+2=4, kunnes marraskuussa seura lähetti hänet farmijoukkue Rochester Americansiin. Joulukuun lopulla Ruotsalainen nostettiin takaisin Sabresin NHL-vahvuuteen, kun joukkueella oli viisi hyökkääjää koronaprotokollalistalla. Kahden ottelun jälkeen tammikuussa 2022 hänet lähetettiin taas takaisin farmiin, jossa Ruotsalainen pelasi kauden loppuun. Hän oli Americansin neljänneksi paras pistemies tehoilla 18+33=51. Pudotuspeleissä Ruotsalainen oli tehoilla 8+4=12 joukkueen paras maalintekijä ja hän jakoi sisäisen pistepörssin voiton John-Jason Peterkan kanssa.

Kesällä 2022 Ruotsalainen sai Buffalo Sabresilta jatkosopimustarjouksen, mutta hän ei kuitenkaan päässyt yhteisymmärrykseen seuran kanssa. Ruotsalainen palasi Eurooppaan ja hän siirtyi kaudeksi 2022–2023 vuoden mittaisella sopimuksella Sveitsin National Leaguen EHC Kloteniin. Hän oli joukkueen kolmanneksi paras pistemies tehoilla 18+24=42. Kaudeksi 2023–2024 Ruotsalainen siirtyi kaksivuotisella sopimuksella samassa liigassa pelaavaan HC Luganoon.

### Maajoukkueura

Ruotsalainen edusti Suomea MM-kilpailuissa vuonna 2021, jolloin hän voitti hopeaa. Ruotsalainen jakoi neljällä osumallaan joukkueensa sisäisen maalipörssin voiton Anton Lundellin ja Iiro Pakarisen kanssa. Hänet valittiin Kanadaa vastaan pelatun alkulohkon ottelun päätteeksi Suomen ottelun parhaaksi pelaajaksi. Ruotsalainen putosi viimeisten joukossa vuoden 2019 MM-kisajoukkueesta. Yhteensä hän on pelannut 33 A-maaottelua tehopistein 10+3=13. Ruotsalainen sai tililleen ensimmäisen A-maaottelunsa Karjala-turnauksessa 8. marraskuuta 2018 Helsingin Hartwall Arenassa Venäjää vastaan. Hänet merkittiin Suomen extrahyökkääjäksi, eikä Ruotsalainen saanut lopulta jääaikaa. Hän sai peliaikaa kuitenkin seuraavassa ottelussa 10. marraskuuta 2018 Tšekkiä vastaan. Ruotsalainen merkittiin Suomen kakkossentteriksi laidoilleen toinen A-maajoukkuedebytantti Ville Leskinen sekä Harri Pesonen. Hän teki ottelussa myös ensimmäisen A-maajoukkuemaalinsa. Ruotsalaisen osuma jäi Suomen 3–0-voittoon päättyneen ottelun ratkaisumaaliksi.

Ruotsalainen pelasi myös alle 20-vuotiaiden MM-kilpailuissa vuonna 2017 sekä alle 18-vuotiaiden MM-kilpailuissa vuonna 2015, jolloin hän voitti hopeaa. Ruotsalainen pelasi myös alle 18-vuotiaiden Ivan Hlinkan muistoturnauksessa vuonna 2014, jolloin hän toimi Suomen kapteenina. Yhteensä Ruotsalainen on pelannut 25 nuorten ja 46 poikien maaottelua. Hän on kuulunut myös sekä alle 16- ja 17-vuotiaiden maajoukkueen kapteenistoon.

Muuta
-----

Ruotsalaisen pikkuveli Eetu pelasi jääkiekkoa hyökkääjänä A-junioriksi asti.

Tilastot
--------

|   |   | Runkosarja |   | Pudotuspelit |   | Arvokisat |
| --- | --- | --- | --- | --- | --- | --- |
| Kausi | Joukkue | Liiga | O | M | S | Pist. | RM | O | M | S | Pist. | RM | Turnaus | O | M | S | Pist. | RM |
| 2012–2013 | Kärpät | A-SM | 2 | 0 | 0 | 0 | 2 | – | – | – | – | – |
| 2013–2014 | Kärpät | A-SM | 39 | 13 | 18 | 31 | 16 | 7 | 0 | 1 | 1 | 2 |
| 2014–2015 | Kärpät | A-SM | 46 | 12 | 21 | 33 | 55 | 5 | 2 | 1 | 3 | 0 | U18 | 7 | 0 | 2 | 2 | 0 |
| 2015–2016 | Ässät | A-SM | 18 | 12 | 20 | 32 | 14 | 3 | 1 | 1 | 2 | 0 |
|  | Ässät | SM-liiga | 51 | 5 | 5 | 10 | 4 | – | – | – | – | – |
| 2016–2017 | Ässät | A-SM | 7 | 6 | 3 | 9 | 8 | 6 | 3 | 7 | 10 | 0 | JMM | 6 | 0 | 1 | 1 | 2 |
|  | Ässät | SM-liiga | 34 | 1 | 0 | 1 | 10 | 1 | 0 | 0 | 0 | 0 |
| 2017–2018 | Ilves | SM-liiga | 60 | 9 | 11 | 20 | 12 | – | – | – | – | – |
| 2018–2019 | Ilves | SM-liiga | 59 | 21 | 21 | 42 | 14 | 7 | 2 | 5 | 7 | 6 |
| 2019–2020 | Ilves | SM-liiga | 44 | 15 | 28 | 43 | 14 | – | – | – | – | – |
| 2020–2021 | Ilves | SM-liiga | 19 | 16 | 11 | 27 | 8 | – | – | – | – | – | MM | 10 | 4 | 1 | 5 | 2 |
|  | Buffalo Sabres | NHL | 17 | 5 | 1 | 6 | 8 | – | – | – | – | – |
|  | Rochester Americans | AHL | 13 | 5 | 8 | 13 | 2 | – | – | – | – | – |
| 2021–2022 | Buffalo Sabres | NHL | 18 | 2 | 2 | 4 | 6 | – | – | – | – | – |
|  | Rochester Americans | AHL | 57 | 18 | 33 | 51 | 26 | 10 | 8 | 4 | 12 | 4 |
| 2022–2023 | EHC Kloten | NL | 52 | 18 | 24 | 42 | 36 | 3 | 1 | 0 | 1 | 6 |
| 2 kautta | yhteensä | NHL | 35 | 7 | 3 | 10 | 14 | – | – | – | – | – |
| 6 kautta | yhteensä | SM-liiga | 267 | 67 | 76 | 143 | 62 | 8 | 2 | 5 | 7 | 6 |
| 2 kautta | yhteensä | AHL | 70 | 23 | 41 | 64 | 28 | 10 | 8 | 4 | 12 | 4 |
| 1 kausi | yhteensä | NL | 52 | 18 | 24 | 42 | 36 | 3 | 1 | 0 | 1 | 6 |

Lähteet
-------

* Arttu Ruotsalainen The Internet Hockey Databasessa (englanniksi)
* Arttu Ruotsalainen Eurohockey-sivustolla (englanniksi)
* Arttu Ruotsalainen *Elite Prospects*. Everysport Media Group AB.  (englanniksi)

### Viitteet

1. ↑  Herckman, Marko: Mike Halmo – Vanhan liiton kiekkomies viihtyy Ilveksessä *ilves.com*.  11.1.2019. Ilves-Hockey Oy. Viitattu 9.4.2019.
2. ↑  Urheilukoulun talvilajien saapumiserä III/17 valittu *maavoimat.fi*.  14.3.2017. Puolustusvoimat. Viitattu 28.7.2017.
3. 1 2 3 4 5 6 7  Arttu Ruotsalainen *Elite Prospects*. Everysport Media Group AB.  (englanniksi)
4. ↑  Elite Prospects - U16 SM-sarja Stats 2011-2012 *eliteprospects.com*. Everysport Media Group AB. Viitattu 7.4.2019. (englanniksi)
5. ↑  Elite Prospects - U16 SM-sarja Stats 2012-2013 *eliteprospects.com*. Everysport Media Group AB. Viitattu 7.4.2019. (englanniksi)
6. ↑  Ässät vahvistuu kahdella jenkkipelaajalla ja juniorilla *Jatkoaika.com*.  17.6.2015. Jatkoaika r.y. Viitattu 12.9.2015.
7. ↑  Lukon illan kokoonpanossa neljä KeuPan miestä *ls24.fi*.  11.9.2015. Marva Media Oy. Viitattu 20.2.2023.
8. ↑  Ottelutilastot *liiga.fi*.  11.9.2015. Jääkiekon SM-liiga Oy. Viitattu 12.9.2015.
9. ↑  Toisen erän romahdus ratkaisi – Ässille kotitappio *satakunnankansa.fi*.  24.11.2015. Sanoma Media Finland Oy. Viitattu 20.2.2023.
10. ↑  Ilveksellä sopimus 19 pelaajan kanssa *ilves.com*.  7.4.2017. Ilves-Hockey Oy.  Arkistoitu 10.4.2017. Viitattu 10.4.2017.
11. ↑  Teemu Rautiaiselle ja Arttu Ruotsalaiselle jatkosopimukset *ilves.com*.  20.12.2017. Ilves-Hockey Oy. Viitattu 21.12.2017.
12. ↑  Hurmerinta, Eero: Ilves tärkeisiin jatkosopimuksiin - Lepaukselle ja Ruotsalaiselle lisävuosia *Jatkoaika.com*.  30.10.2018. Jatkoaika r.y. Viitattu 30.10.2018.
13. ↑  Laine, Sami; Saarinen, Joska: Leijonien nuorin pelaaja on tuntematon Ruotsalainen, joka johtaa SM-liigan syksyn sensaation ykkösketjua – Ilveksen valmentajat kehittivät vanhasta heikkoudesta vahvuuden *yle.fi*.  8.11.2018. Yleisradio Oy. Viitattu 7.4.2019.
14. ↑  Elite Prospects - Liiga Stats 2018-2019 *eliteprospects.com*. Everysport Media Group AB. Viitattu 23.3.2020. (englanniksi)
15. ↑  Ilves - HIFK, 23.1.2019 *liiga.fi*.  23.1.2019. Jääkiekon SM-liiga Oy. Viitattu 23.1.2019.
16. ↑  Elite Prospects - Ilves *eliteprospects.com*. Everysport Media Group AB. Viitattu 7.4.2019. (englanniksi)
17. ↑  Kauppinen, Juuso: Tammikuun OnePlus yleisön suosikiksi äänestettiin Arttu Ruotsalainen *liiga.fi*.  2.2.2019. Jääkiekon SM-liiga Oy. Viitattu 12.2.2019.
18. ↑  Kauppinen, Juuso: Toisen kerran peräkkäin – helmikuun OnePlus yleisön suosikki oli Arttu Ruotsalainen *liiga.fi*.  2.3.2019. Jääkiekon SM-liiga Oy. Viitattu 4.3.2019.
19. ↑  Sabres agree to entry-level deal with Ruotsalainen *nhl.com/sabres*.  8.5.2019. Buffalo Sabres. Viitattu 8.5.2019. (englanniksi)
20. ↑  Hurmerinta, Eero: Arttu Ruotsalaiselle NHL-sopimus − voi siitä huolimatta pelata Ilveksessä *Jatkoaika.com*.  8.5.2019. Jatkoaika r.y. Viitattu 8.5.2019.
21. ↑  Seppä, Lassi: Ilvekselle hurja vahvistus rapakon takaa − Arttu Ruotsalainen palaa tupsukorviin *Jatkoaika.com*.  22.9.2019. Jatkoaika r.y. Viitattu 22.9.2019.
22. ↑  Elite Prospects - Ilves *eliteprospects.com*. Everysport Media Group AB. Viitattu 23.3.2020. (englanniksi)
23. ↑  Perkiö, Jari: Ilveksellä upea juhlahetki kotikaukalossa – Ruotsalainen rikkoi 10 000 maalin haamurajan *iltalehti.fi*. Alma Media Suomi Oy. Viitattu 25.4.2021.
24. ↑  Seppä, Lassi: Ilveksen keskikaista vahvistuu tutulla miehellä − "Ruotsalainen on ollut viimeisen kahden kauden aikana yksi Liigan parhaista keskushyökkääjistä" *Jatkoaika.com*.  5.8.2020. Jatkoaika r.y. Viitattu 5.8.2020.
25. ↑  Seppänen, Antti: Arttu Ruotsalainen on Liigan marraskuun pelaaja *liiga.fi*.  2.12.2020. Jääkiekon SM-Liiga Oy. Viitattu 2.12.2020.
26. ↑  Seppä, Lassi: Arttu Ruotsalainen ja Lassi Thomson lähtevät Ilveksestä kohti Pohjois-Amerikkaa *Jatkoaika.com*.  14.12.2020. Jatkoaika r.y. Viitattu 14.12.2020.
27. ↑  Ryndak, Chris: Sabres assign 4 players to Amerks *nhl.com/sabres*.  12.1.2021. Buffalo Sabres. Viitattu 12.1.2021. (englanniksi)
28. ↑  Seppä, Lassi: AHL kutsuu Liigassa hurjastellutta Arttu Ruotsalaista − myös Rasmus Kuparille farmikomennus *Jatkoaika.com*.  12.1.2021. Jatkoaika r.y. Viitattu 12.1.2021.
29. ↑  Karjalainen, Anssi: Suomalaishyökkääjä saamassa vihdoin NHL-debyyttinsä – kauden pistetahti on häikäisevä *iltalehti.fi*.  5.4.2021. Alma Media Suomi Oy. Viitattu 20.2.2023.
30. ↑  Sabres PR Twitterissä *twitter.com*.  10.4.2021. Buffalo Sabres. Viitattu 11.4.2021. (englanniksi)
31. ↑  Hellanto, Riku: Odotettu debyytti! SM-liigassa alkukaudella loistanut suomalaishyökkääjä pääsee irti NHL:ssä *MTVuutiset.fi*.  9.4.2021. Telia Company AB. Viitattu 20.2.2023.
32. ↑  Washington Capitals - Buffalo Sabres - April 9th, 2021 *NHL.com*.  9.4.2021. National Hockey League. Viitattu 11.4.2021. (englanniksi)
33. ↑  Buffalo Sabres - Philadelphia Flyers - April 11th, 2021 *NHL.com*.  11.4.2021. National Hockey League. Viitattu 11.4.2021. (englanniksi)
34. ↑  Mesikämmen, Jani: Arttu Ruotsalainen passitettiin farmikomennukselle *Jatkoaika.com*.  28.11.2021. Jatkoaika r.y. Viitattu 29.11.2021.
35. ↑  LaBarber, Jourdon: Sabres recall Krebs, Peterka, Ruotsalainen from Amerks *nhl.com/sabres*.  28.12.2021. Buffalo Sabres. Viitattu 28.12.2021. (englanniksi)
36. ↑  Amerks PR Twitterissä *twitter.com*.  1.1.2022. Rochester Hockey, LLC. Viitattu 2.1.2022. (englanniksi)
37. ↑  Elite Prospects - Rochester Americans *eliteprospects.com*. Everysport Media Group AB. Viitattu 21.12.2022. (englanniksi)
38. ↑  NHL-seura tarjosi sopimusta, maisema vaihtui – Leijoniin palaava Arttu Ruotsalainen, 25, avaa kovaa ratkaisuaan *MTVuutiset.fi*.  15.12.2022. Telia Company AB. Viitattu 20.2.2023.
39. ↑  Arttu Ruotsalainen zum EHC Kloten! *twitter.com*.  22.7.2022. EHC Kloten Sport AG. Viitattu 20.2.2023. (saksaksi)
40. ↑  Elite Prospects - HC Lugano *eliteprospects.com*. Everysport Media Group AB. Viitattu 30.4.2023. (englanniksi)
41. ↑  Mesikämmen, Jani: Arttu Ruotsalainen passitettiin farmikomennukselle *Jatkoaika.com*.  28.11.2021. Jatkoaika r.y. Viitattu 30.4.2023.
42. ↑  Elite Prospects - Finland *eliteprospects.com*. Everysport Media Group AB. Viitattu 7.6.2021. (englanniksi)
43. ↑  BEST PLAYER OF THE GAME SELECTED BY THE TEAM (pdf) *iihf.com*.  6.6.2021. IIHF. Viitattu 7.6.2021. (englanniksi)
44. ↑  Knuuttila, Mikko: Leijonien MM-kisajoukkue julki – mukaan kolme Kärppien pelaajaa *is.fi*.  5.5.2019. Sanoma Media Finland Oy. Viitattu 6.5.2019.
45. ↑  Tilanne 29.4.2023
46. ↑  RUS - FIN (Line Up) *stats.swehockey.se*.  8.11.2018. Svenska Ishockeyförbundet. Viitattu 8.7.2020. (englanniksi)
47. ↑  FIN - CZE (Line Up) *stats.swehockey.se*.  10.11.2018. Svenska Ishockeyförbundet. Viitattu 8.7.2020. (englanniksi)
48. ↑  FIN - CZE (3-0) *stats.swehockey.se*.  10.11.2018. Svenska Ishockeyförbundet. Viitattu 8.7.2020. (englanniksi)
49. ↑  Eetu Ruotsalainen *Elite Prospects*. Everysport Media Group AB.  (englanniksi)

Suomen joukkue – Jääkiekon MM-kilpailut 2021
2 Pokka |
3 Määttä |
6 Sund |
7 Kaski |
12 Anttila (**C**) |
13 Ruohomaa |
15 Lundell |
20 Ojamäki |
21 Innala |
22 Ruotsalainen |
24 Björninen |
25 Karjalainen |
27 Kontiola (**A**) |
29 Säteri |
31 Juvonen |
38 Turunen |
39 Nousiainen |
40 Lindbohm |
45 Olkinuora |
47 Tiivola |
48 Puustinen |
50 Koivisto |
52 Seppälä |
55 Ohtamaa (**A**) |
61 Rindell |
76 Sallinen |
80 Mäenalanen |
81 Pakarinen |
Valmentaja Jukka Jalonen